GST
రూ.కోటికి మించిన కేసులపైనే కమిటీ విచారణ అమలు
న్యూఢిల్లీ, జూలై 25: కొత్తపన్నులరంగం సంస్క రణలు అమలులోనికి వచ్చినతర్వాత ప్రతిపాదిత యాంటి లాభార్జన ప్రాధికారసంస్థ (యాంటీ ప్రాఫిటీరింగ్‌ అథారిటీ) కేవలం కోటి రూపాయలకు మించిన అనుచిత లాభంపొందిన కేసులను మాత్ర మే విచారిస్తుందని సీనియర్‌ప్రభుత్వ అధికారి వెల్లడించారు. యాంటీ లాభార్జన ప్రాథికారసంస్థ కార్య దర్శి స్థాయి అధికారి పర్యవేక్షిస్తారు. ఐదుగురుసభ్యులు ఈ కమిటీలో ఉంటారు. జిఎస్‌టి అమలయిన తర్వాత తక్కువ పన్నులద్వారావచ్చిన లబ్దిని క్షేత్రస్థాయికి లేదా వినియోగదారులకు పంచని సంస్థలు వ్యాపారులపై వచ్చిన అభియోగాలను పరిశీలనచేస్తుంది.
జిఎస్‌టి అమలయిన తర్వాత ప్రయోజనాలు వినియోదారులకు చేరేసరికి మూడునెలల వ్యవధిపడుతుంది. తదనంతరం జిఎస్‌టి ప్రాథికార సంస్థ విచారణచేస్తుందని సీనియర్‌ అధికారి వివరించారు. జిఎస్‌టి అమలు కమిటీ ఫిర్యాదుల ను స్వీకరిస్తుంది. చిన్నచిన్న మొత్తాల్లో అభియోగాలు వస్తే వాటిని రాష్ట్రస్థాయి చిన్నకమిటీలకు పంపిస్తుంది. ఇతర కేసులను భద్రతా విభాగంపర్యవేక్షించే జిఎస్‌టి డైరెక్టర్‌ జనరల్‌కు పంపి స్తుంది. మూడు నెలల్లోపు విచారణపూర్తిచేసి యాంటీ లాభార్జన ప్రాధికారసంస్తకు నివేదిస్తుంది. మరో మూడు నెలల్లోపు ప్రాధికారసంస్థ వీటిపైఉత్తర్వులుజారీ చేస్తుం ది. అయితే అ అథారిటీ సాధారణంగా కోటిరూపా యలకు తక్కువ ఉన్న కేసు లను విచారించదు. ఇతర కేసులును రాష్ట్రాల్లోని స్క్రీని ంగ్‌ కమిటీలకు పంపిస్తుం దని అధికారులు చెపుతున్నా రు.
ఎడిజిసేఫ్‌గార్డ్స్‌జాతీయ యాంటీ లాభార్జనప్రాధికార సంస్థకు కార్యదర్శిగా వ్యవహరిస్తారు. అథారిటీకి, డిజిసేఫ్‌గార్డ్స్‌కు సంధానకర్తగా వ్యవహరిస్తుంది. సిబిఇసి గతవారం ఎడిజిగా సమంజసదాస్‌ను నియమించింది. దాస్‌ అప్పటివరకూ సెంట్రల్‌ ఎక్సైజ్‌ ఇంటిలిజెన్స్‌లో ఎడిజిగా పనిచేసారు. మూడంచెల విధానంలో యాంటీప్రాఫిటీరింగ్‌ సంస్థ జిఎస్‌టి అమలు కమిటీ, నలుగురు అధికారులతో కలిసి పర్యవేక్షిస్తారు. ఈ కమిటీలో కేంద్రం, రాష్ట్రాలు, జిఎస్‌టి మండలినుంచి ఒక్కొకక్కరు చొప్పున అధికారులుంటారు. యాంటీప్రాఫిటీరింగ్‌ నియమాల ప్రకారం అథారిటీ అనుచిత లాభాన్ని వెంటనే వాపసుచేయాలని ముందుసూచిస్తుంది.
18శాతం వడ్డీతో సహా చెల్లించాలని లేనిపక్షంలో జరిమానా కూడా విధించే అవకాశం ఉంది. కేబినెట్‌ కార్యదర్శి పికెసిన్హా అధ్యక్షతన ఐదుగురు సభ్యుల కమిటీ పనిచేస్తుంది. రెవెన్యూకార్యదర్శి హస్‌ముఖ్‌ అథియా, ఇబిఇసి ఛైర్మన్‌ వనజాశర్మ, రెండురాష్ట్రాల ప్రధాన కార్యదర్శులు వంటి వారు ఛైర్మన్‌, అథారిటీ సభ్యులను ఖరారుచేస్తారు. జిఎస్‌టి మండలి పొడిగిస్తే తప్ప ఈ ప్రాధికారసంస్థ రెండేళ్లపాటు పనిచేస్తుంది. ఛైర్మన్‌కు రూ.2.25లక్షలు నెలసరి వేతనం, ఇతర భత్యాలు సదుపాయాలుంటాయి. ఇక సాంకేతిక సభ్యులు నెలవారీగా రూ.2,05,400 వేతనాలు పొందుతారు. ఛైర్మన్‌, సభ్యులు ఈ కార్యాయంలో రెండేళ్లు లేదా 65ఏళ్ల వయసు వచ్చేంతవరకూ కొనసాగుతారని జిఎస్‌టి అధికారులు చెపుతున్నారు.